Akasztói horgászpark | FishWorld
46.728448° hosszúság
19.170084° szélesség
1300 HUF 6100 HUF 19700 HUF
700 HUF 3100 HUF 9700 HUF
Megközelítése: 53-as főút 14-es km Akasztó, Kígyóshíd tanya 6.
A Horgásztó 4,8 hektáron terül el, s benne vegyes telepítésű halfajok várják a pecásokat. A pontyok zöme 2,5-4 kg-os, de az állomány 7-8%-a 5-12 kg közötti. Itt mindenféle módszerrel eredményesen horgászhatunk, de a horgászok nagy többsége a fenekező készségek használatát preferálja. A halak többségét 50-80 m távolságban fogják. Csalinak a kukoricák különböző fajtáit, különösen a mézes kukoricát alkalmazzák, de bojlival, pellettel, pufival és élő csalival is kapásra bírhatjuk a pikkelyeseket. A pontyok mellett ritkábban foghatunk amurokat is. A tónak jelentős a keszeg és kárász állománya. Keszegre eredményes módszer a picker és feeder botok használata és természetesen az úszós készségek. Mind rakós bottal, mind 7-8 méteres spiccbotokkal jól meghorgászható az élő csalikkal gazdagított etetés. Match bottal 25-35 méter távolságban keszegekre és pontyokra is horgászhatunk.
Két csatornájuk, egyenként 0,3 hektárosak, amelyekben főként keszegféléket, kárászokat, illetve néhány zsinórszaggató pontyot lehet fogni. Elsősorban a spicc és a rakós bottal horgásznak rajta. A szélessége 13-20 méter, a túlsó part így gyakorlatilag elérhető ezekkel is. Természetesen a match bot is igen kedvelt módszer.
Az Extra-tóra csak üljön le, aki nagy halat szeretne fogni. Az itt úszkáló pontyok és amurok, tokok mérete 5-20 kg közötti, amelyek néhány nagytestű kárász és keszeg társaságában várnak kifogásra. Elsősorban fenekeznek rajta, de javasoljuk az úszós módszert is. A specialisták rakós bottal is szép halakat fognak, természetesen a legprofibb felszerelésekkel. Az Extra-tóból halat elvinni nem lehet! Tavakat folyamatosan telepítik általuk tenyésztett halakkal.
H-V: 06 – 19.00
HORGÁSZPARK ELHAGYÁSA:
19.30-IG (UTÁNA 1.500 Ft-OS NAPIJEGYÁRAT SZÁMOLNAK FEL!)
1. A Horgászpark vendégeinek a járműveiket a kijelölt parkolóban kell hagyniuk.
2. A horgásznak bejelentkezési, kijelentkezési és csomagbemutatási kötelezettsége van. Horgászni csak érvényes állami horgászjeggyel, a területi engedély (napijegy, hetijegy, éves jegy) megváltását követően, nyitvatartási időben lehet. A horgász bejelentkezéskor számozott táblát kap, amelyet horgászhelyén, jól láthatóan leszúrni köteles, érte a horgászigazolványt le kell adni, amelyet kijelentkezéskor, a tábla leadásakor kap vissza.
3. A területi engedély megváltásával, a horgász egyben elfogadja ezeket a horgászati szabályokat.
4. Horgászni a horgászboltnál feltüntetett nyitvatartási időben lehet, aki azt túllépi, pótdíjat fizetni köteles!
5. Felnőtt személy egyszerre 2 bottal, készségenként maximum 2 horoggal, a gyerek horgász 1 bottal, 1 horoggal felnőtt kíséretében horgászhat. Természetesen több botot készenlétben tarthat.
6. A kifogott halakat kíméletesen kell kezelni. A halak kiemelésénél merítő szák használata kötelező! Tilos a halak kopoltyújába nyúlni, és egyéb károsodást okozni! A megsérült halakat meg kell tartani (pl. horgot mélyen nyelt halat) vagy a halőrnek le kell adni!
7. A megtartani nem kívánt, sérülésmentes halakat a kifogás után azonnal, óvatosan kell a tóba visszahelyezni.
8. A megtartani kívánt halakat tartószákban kell, élve tarolni. Tartószákból halat a tóba visszahelyezni tilos! A horgászat befejeztével a halakat a halőrnek be kell mutatni, és mérlegelés után, napi áron ki kell fizetni.
9. Az Extra-tóból az 5 kilogramm feletti pontyok és tokok nem vihetőek el!
10. A horgásznak távozáskor a vödröket, hűtőtáskát, nagyobb táskákat külön kérés nélkül be kell mutatni a megbízott alkalmazottnak. A halőrnek joga van a horgász felszerelési tárgyait és gépjárművét átvizsgálni!
11. A horgász jogosult a stégek és az esőbeállók érkezési sorrendben történő használatára.
12. A szemetet a tavak partján elhelyezett szemetes edényekbe kell gyűjteni. A horgászat befejeztével szemetet hagyó horgász 1.000 Ft pótdíjat fizet!
13. A Horgászpark tárgyaiban és növényzetében szándékosan kárt okozó vendég köteles a keletkezett kárt megfizetni!
14. Kérjük a horgásztársakat, hogy az általános horgászetikát és horgászszokásokat tartsák be!
15. A megfogott, ragadozó halakat el kell vinni! Kivéve a 10 kg feletti harcsát, de azt a halőrnek be kell mutatni!
16. Az Extra-tó területi jeggyel valamennyi horgásztavon lehet horgászni. Az 1.200 Ft-os napijeggyel, az 5ha-os Horgász tavon, a mellette lévő két csatornán lehet horgászni. A Halascsárda mögötti, 45 ha-os termelő tavon is lehet az 1.200 Ft-os napijeggyel horgászni, miután a halak elérték benne a kifogható méretet. Ennek feltétele, hogy a fogott halat el kell vinni! A Horgászpark tavain a szoktató etetés tilos!
17. A Horgászpark üzemeltetője horgászversenyeket rendez. A horgászversenyekről horgászboltunkban naprakész információkhoz juthatnak. A verseny ideje alatt az adott tavon, a versenyzőkön kívül más nem horgászhat a verseny zavartalan lebonyolítása érdekében! Amennyiben ezt megszegi a horgász, köteles a versenyterületet elhagyni!